مواصلات اور اطلاعاتی ٹیکنالوجی کی وزارت
سی۔ڈاٹ نے ڈی او ٹی اور ٹی ایس ڈی ایس آئی کے ساتھ مل کر ایک دوروزہ عالمی آئی او ٹی /ایم ٹو ایم کانفرنس کا انعقاد کیا
یہ کانفرنس ’ معیار بند عمل درآمد کے ذریعہ اشیا کے انٹرنیٹ  مشین ٹومشین  ماحولیاتی نظام کی ترقی ‘ کی تھیم پر مبنی ہے
ٹیلی میٹکس کی ترقی کامرکز  ، یہاں کل سے محکمہ ٹیلی مواصلات، حکومت ہند اور ٹیلی کمیونی کیشنس اسٹینڈرڈس ڈیولپمنٹ سوسائٹی انڈیا کے ساتھ مل کر ا یک دوروزہ عالمی آئی او ٹی / ایم 2 ایم کانفرنس کا انعقاد کررہا ہے ۔ یہ کانفرنس ’ معیار بند عمل درآمد کے ذریعہ اشیا کے انٹرنیٹ  مشین ٹومشین  ماحولیاتی نظام کی ترقی ‘ کی تھیم پر مبنی ہے۔
عالمی آئی او ٹی / یم 2 ایم کانفرنس
عالمی آئی او ٹی / یم 2 ایم کانفرنس
یہ کانفرنس آئی او ٹی / ایم 2 ایم کے کلیدی شراکت داروں کے درمیان وسیع تر تعاون کے لئے ایک ہم ا ٓہنگی پر مبنی فریم ورک تیار کرنے کا تصور رکھتی ہے اور اس کےدائرے میں تحقیق و ترقی ، تعلیمی برادری ، حکومت ، صنعتی دنیا، اسٹارٹ اپس، عا لمی ٹیلی مواصلاتی تنظیمیں اور معیارات کی ترقی کی تنظیمیں آتی ہیں۔اس سے اختراعی ، معیار پر مبنی او ر معلومات کے باہمی تبادلے کی صلاحیت سے آراستہ آئی او ٹی / ایم 2 ایم کی سہولتوں کی تیز رفتار ترقی میں مدد ملے گی جس کا مختلف شعبوں میں بڑے پیمانے پر استعمال کیا جاسکے گا ۔
آج دنیا 5 جی کے ابھرکر سامنے آنےکے نتیجے میں ٹکنالوجی کے انقلاب کے ایک نئے دور سے گزر رہی ہے ۔ اس ٹکنالوجیکل ترقی نے مخصوص قسم کے استعمالات کے لئے ، مصنوعی ذہانت اور آئی او ٹی / ایم 2 ایم پر مبنی خودکار سہولیات کی ترقی کو تیز رفتارکردیا ہے۔اس کی اہمیت حکومت کے ملک بھر میں اسمارٹ سٹیز کی تعمیر کے جرأت مندانہ مشن کو مد نظر رکھتے ہوئے مزید بڑھ جاتی ہے ۔
اس کانفرنس کے تکنیکی اجلاس میں شرکا بہت سے دور حاضر سے متعلق عنوانات پر غوروخوض کریں گے ۔ ان میں عالمی سطح پر اپنائے جانے والے آئی او ٹی /ایم 2 ایم سے متعلق طور طریقے اور ایک معلومات کے باہمی تبادلے کی صلاحیت کےحامل اورپائیدار ا ٓئی او ٹیز ماحولیاتی نظام، آئی او ٹی سیکورٹی اور دیگر درپیش چیلنجز کے لئے معیار پر مبنی اقدامات ، 5 جی کے ئے مصنوعی ذہانت اور آئی او ٹی ، اسمارٹ سٹیز کے لئے بنیادی ڈھانچہ ، سی ڈاٹ مشترک خدمات پلیٹ فارم ا ور استعمال کے معاملات آتے ہیں جن کا مقصد زراعت جیسے دیہی معاملات میں استفادہ ہے ۔ ا س مقصد کےلئے ہندوستان اوربیرونی ممالک سے مشہور ومعروف مقررین اور شعبےسے متعلق بزرگ شخصیات کی ایک بڑی تعداد کےذریعہ معلومات پر مبنی گفتگو کا انعقاد کیا جائے گا ۔
ڈجیٹل کمیونی کیشنس کمیشن کے چیئرمین اورٹیلی کوم ، حکومت ہند کے سکریٹری جناب کے راجا رمن نے ورکشاپ کاافتتاح کیا اور کلیدی خطبہ دیا ۔ اس میں انہوں نے شراکت داروں،اسٹارٹ اپس اورماحولیاتی نظام میں حصہ لینے والے اختراع کاروں پر زور دیا کہ وہ دیہی اورنیم شہری تقرریوں کی خصوصی ضروریات کو پورا کرنے کے لئے ہمہ گیر ٹکنالوجی کے معیارات کو ترقی دینے کی سمت میں ساتھ مل کر سرگرمی کے ساتھ کام کریں۔اس کے ذریعہ ٹکنالوجی پر مبنی اختراعات کے فوائد کو ان فوائد سےقطعی محروم اور کسی حد تک محروم علاقوں تک بھی پہنچایا جاسکے گا ۔
ورکشاپ کے شرکا سے خطاب کرتے ہوئے ، ڈجیٹل کمیونی کیشنس کمیشن ، حکومت ہند کے رکن  ڈاکٹر مہیش شکلا نے 5 جی دنیا میں تازہ ترین پیش رفتوں اور مصنوعی ذہانت کے متعلق بات کی جو ا ٓئی او ٹی / ایم 2 ایم کی دنیا میں زبردست تبدیلیاں لانے کی صلاحیت رکھتی ہے اور جس کےنتیجے میں اسمارٹ سٹیز او ر صنعتی خود کاری سمیت مختلف اطلاقات کے لئے حیرت ا نگیز اختراعات سامنےآسکتی ہیں ۔
ڈجیٹل کمیشنس کمیشن، حکومت ہند کے رکن  جناب سنجیو اگروال نے شرکاسے خطا ب کرتے ہوئے ، سیکورٹی اور معلومات کے باہمی تبادلےکی صلاحیت پر توجہ مرکوز رکھتے ہوئے آئی او ٹی / ایم 2 ایم کی پائیدار تعیناتیوں کے اہم ترین پہلوؤں پر روشنی ڈالی ، جنہیں عا لمی طور پر مرکزی حیثیت دیئے گئے فریم ورک کو اپناکر ہی حاصل کیا جاسکتا ہے ۔
ٹی ایس ڈی ایس آئی کی ڈائریکٹر جنرل محترمہ پامیلا کمار نے ہندوستان میں آئی او ٹی / ایم 2 ایم کے ماحولیاتی نظام کی ترقی میں ٹی ایس ڈی ایس آئی کے کردار کے بارے میں گفتگو کی اور آئی او ٹی / ایم 2 ایم کو معیار بندبنانےکی سمت میں کی گئیں خدمات کاایک بھر پور جائزہ پیش کیا ۔
سی ڈاٹ کے چیف ایگزیکٹو آفیسر ڈاکٹر راجکمار اپادھیائے نے آئی او ٹی / ایم 2 ایم کے شعبے میں باہمی تعاون پر مبنی تحقیق و ترقی اورمعیار سازی کو ترقی دینے کی غرض سے اٹھائے گئے مختلف اقدامات کےبارے میں شرکاکو تفصیلات سے آگاہ کیا ۔ انہوں نے اسٹارٹ اپس اور صنعتی دنیا کے افراد پر زور دیا کہ و ہ اپنےآئی او ٹی / ایم 2 ایم سے متعلق پروگرامو ں پر عمل درآمد کے لئے سی ڈاٹ، مشترک خدمات پلیٹ فارم سے استفادہ کریں اور ابھی حال ہی میں شروع کئے گئے اختراعات کے مرکز کاایک حصہ بنیں ۔
ہندوستان اور بیرونی ممالک سے مختلف معزز شخصیات ، محققین اور حکومت کے افسران ، تحقیق و ترقی ، تعلیمی برادری ، صنعتی دنیا سے تعلق رکھنے والے افراد اور اسٹارٹ اپس نے کانفرنس کے افتتاحی اجلاس میں شرکت کی ۔
بہت سے اسٹارٹ اپس ، تعلیمی ادارے اور صنعتی دنیاسے جڑی اہم شخصیتیں اپنے اختراعی آئی او ٹی / ایم 2 ایم کےنمونوں کی اس تقریب میں نمائش کررہے ہیں ۔